ddrg/super_eurlex huggingface dataset:
(7)

På grundlag af EFSA’s udtalelse synes der ikke at være behov for særlige mærkningsbestemmelser for fødevarer, fødevareingredienser og foder, der indeholder, består af eller er fremstillet af 59122xNK603-majs, ud over de krav, der er fastsat i artikel 13, stk. 1, og artikel 25, stk. 2, i forordning (EF) nr. 1829/2003. For at sikre, at anvendelsen af produkterne holdes inden for rammerne af den tilladelse, der gives ved nærværende beslutning, bør foder og andre produkter end fødevarer og foder, der indeholder eller består af den GMO, der ansøges om tilladelse for, dog forsynes med supplerende mærkning, hvoraf det klart fremgår, at de pågældende produkter ikke må anvendes til dyrkning.
(2)

I overensstemmelse med artikel 5 i protokol (nr. 36) om overgangsbestemmelser og som forudset i erklæring (nr. 12), der er knyttet som bilag til slutakten fra den regeringskonference, der har vedtaget Lissabontraktaten, bør Unionens højtstående repræsentant for udenrigsanliggender og sikkerhedspolitik, der udnævnes under en Kommissions tjenesteperiode, blive medlem af Kommissionen for den resterende del af Kommissionens tjenesteperiode.
Tjenesten a) modtager opkald om forsvundne børn og videregiver oplysningerne til politiet, b) tilbyder rådgivning og støtte til de personer, der er ansvarlige for det forsvundne barn, c) yder støtte til efterforskningen af sagen.

116 006

Tjenestens betegnelse: Telefonrådgivning for ofre for forbrydelser Beskrivelse: Tjenesten består i at give ofre for forbrydelser psykologisk støtte i den pågældende situation, at oplyse dem om, hvilke rettigheder de har, og hvordan de kan gøre dem gældende, og at henvise dem til relevante organisationer. Der gives nærmere betegnet oplysninger om a) nationale procedurer for politianmeldelser og straffesagers forløb og b) erstatnings- og forsikringsspørgsmål. Der ydes desuden hjælp til at finde andre kilder til bistand.
(7)

I punkt 1 i bilag XII til direktiv 2003/85/EF fastsættes biosikkerhedsstandarder for laboratorier, der håndterer levende mund- og klovesygevirus. Det er fastsat, at sådanne laboratorier mindst skal opfylde de minimumskrav, som er angivet i »Minimum standards for Laboratories working with foot-and-mouth disease virus in vitro and in vivo« — Den Europæiske Kommission for Bekæmpelse af Mund- og Klovesyge — 26. samling, Rom, april 1985, som ændret i 1993.
(4)

Ved Rådets direktiv 2008/73/EF af 15. juli 2008 om forenkling af procedurerne for udarbejdelse af lister og offentliggørelse af oplysninger på veterinærområdet og det zootekniske område og om ændring af direktiv 64/432/EØF, 77/504/EØF, 88/407/EØF, 88/661/EØF, 89/361/EØF, 89/556/EØF, 90/426/EØF, 90/427/EØF, 90/428/EØF, 90/429/EØF, 90/539/EØF, 91/68/EØF, 91/496/EØF, 92/35/EØF, 92/65/EØF, 92/66/EØF, 92/119/EØF, 94/28/EF og 2000/75/EF, beslutning 2000/258/EF og direktiv 2001/89/EF, 2002/60/EF og 2005/94/EF (5) ændredes direktiv 89/556/EØF, og der blev indført en forenklet procedure for udarbejdelse af lister og offentliggørelse af listen over embryonindsamlingsteam og embryonproduktionsteam i tredjelande, der er godkendt med henblik på import af koembryoner til Fællesskabet. Ifølge den nye procedure, der finder anvendelse fra 1. januar 2010, vil det ikke længere være Kommissionen, der har beføjelse til at opstille listen. Listen over embryonindsamlingsteam eller embryonproduktionsteam, som den kompetente myndighed i det pågældende tredjeland har godkendt i overensstemmelse med betingelserne i direktiv 89/556/EØF, og fra hvilke embryoner kan sendes til Fællesskabet, skal blot meddeles Kommissionen, som skal gøre listen tilgængelig for offentligheden til orientering.
(7)

Kommissionen har vurderet de ændrede programmer fra både et veterinært og et finansielt synspunkt. Det er konstateret, at programmerne opfylder de relevante EF-veterinærbestemmelser og navnlig kriterierne i beslutning 2008/341/EF. De ændrede programmer for de pågældende fire medlemsstater bør derfor godkendes.
(1)

Ved Kommissionens beslutning 2007/777/EF af 29. november 2007 om dyre- og folkesundhedsbetingelser og standardcertifikater for import fra tredjelande af visse kødprodukter og behandlede maver, blærer og tarme til konsum (2) er der fastsat bestemmelser for import til Fællesskabet af sendinger af visse kødprodukter til konsum. Nævnte beslutning omfatter også lister over tredjelande og dele af tredjelande, hvorfra det er tilladt at importere disse produkter, og standardfolke- og dyresundhedscertifikater samt regler for de importerede produkters oprindelse og for, hvilken behandling produkterne skal underkastes.
(1)

Kommissionens beslutning 2008/866/EF af 12. november 2008 om beredskabsforanstaltninger, som suspenderer importen fra Peru af visse toskallede bløddyr bestemt til konsum (2), blev vedtaget som følge af kontaminering med hepatitis A-virus (HAV) af visse toskallede bløddyr importeret fra Peru, som blev fundet at være skyld i et udbrud af hepatitis A hos mennesker. Anvendelsesperioden for beslutningen udløb oprindeligt den 31. marts 2009, men blev forlænget til den 30. november 2009 ved Kommissionens beslutning 2009/297/EF af 26. marts 2009 om ændring af beslutning 2008/866/EF for så vidt angår dens anvendelsesperiode (3).
(5)

Der blev i forbindelse med evalueringen af dette aktivstof afdækket visse potentielle problemer. Det var navnlig ikke muligt at gennemføre en pålidelig vurdering af risikoen for forbrugerne, da der ikke foreligger oplysninger om tilstedeværelsen og toksiciteten af uidentificerede metabolitter af stoffet eller om den mulige dannelse af nitrosaminer under opbevaring af aktivstoffet og under forarbejdning af behandlede æbler. Der forelå desuden heller ingen oplysninger om det potentielle nedbrydnings- eller reaktionsprodukt af restkoncentrationer af diphenylamin i forarbejdede varer. Det har således ikke været muligt på grundlag af de tilgængelige oplysninger at konkludere, at diphenylamin opfylder kriterierne for optagelse i bilag I til direktiv 91/414/EØF.
(4)

Ved aftalen nedsættes der et blandet udvalg til forvaltning af aftalen, der selv bør vedtage sin forretningsorden. Det er hensigtsmæssigt at indføre en forenklet procedure for fastlæggelsen af Fællesskabets holdning til vedtagelsen af denne forretningsorden.
DA Den Europæiske Unions Tidende L 321/39

RÅDETS AFGØRELSE

af 30. november 2009

om indgåelse af aftalen mellem Det Europæiske Fællesskab og Commonwealth of the Bahamas om visumfritagelse for kortvarige ophold

(2009/897/EF)

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab, særlig artikel 62, nr. 2, litra b), nr. i), sammenholdt med artikel 300, stk. 2, første afsnit, første punktum, og artikel 300, stk. 3, første afsnit,

under henvisning til forslag fra Kommissionen,

under henvisning til udtalelse fra Europa-Parlamentet (1), og

ud fra følgende betragtninger:

(1) Kommissionen har på Det Europæiske Fællesskabs vegne forhandlet en aftale med Commonwealth of the Bahamas om visumfritagelse for kortvarige ophold (i det følgende »aftalen«).

(2) Aftalen blev på Fællesskabets vegne undertegnet den 28. maj 2009 og har været anvendt midlertidigt fra denne dato med forbehold af dens indgåelse på et senere tidspunkt, jf. Rådets afgørelse 2009/481/EF (2).

(3) Aftalen bør godkendes.

(4) Ved aftalen nedsættes der et blandet udvalg til forvaltning af aftalen, der selv bør vedtage sin forretningsorden. Det er hensigtsmæssigt at indføre en forenklet procedure for fastlæggelsen af Fællesskabets holdning til vedtagelsen af denne forretningsorden.

(5) I medfør af protokollen om Det Forenede Kongeriges og Irlands stilling, der er knyttet som bilag til traktaten om Den Europæiske Union og til traktaten om oprettelse af Det Europæiske Fællesskab, og med forbehold af artikel 4 i samme protokol deltager disse medlemsstater ikke i vedtagelsen af denne afgørelse, som ikke er bindende for og ikke finder anvendelse i Det Forenede Kongerige og Irland —

TRUFFET FØLGENDE AFGØRELSE:

Artikel 1

Aftalen mellem Det Europæiske Fællesskab og Commonwealth of the Bahamas om visumfritagelse for kortvarige ophold (3) godkendes hermed på Fællesskabets vegne.

Artikel 2

Formanden for Rådet giver den i aftalens artikel 8, stk. 1, omhandlede meddelelse (4).

Artikel 3

I det i aftalens artikel 6 omhandlede blandede ekspertudvalg repræsenteres Fællesskabet af Kommissionen bistået af eksperter fra medlemsstaterne.

Artikel 4

I det blandede ekspertudvalg fastlægges Fællesskabets holdning til vedtagelsen af den i aftalens artikel 6, stk. 4, omhandlede forretningsorden af Kommissionen efter høring af et særligt udvalg udpeget af Rådet.

Artikel 5

Denne afgørelse offentliggøres i Den Europæiske Unions Tidende.

Udfærdiget i Bruxelles, den 30. november 2009. På Rådets vegne B. ASK Formand

(1) Udtalelse af 20.10.2009 (endnu ikke offentliggjort i EUT).

(2) EUT L 169 af 30.6.2009, s. 23.

(3) Teksten til aftalen findes i EUT L 169 af 30.6.2009, s. 24.

(4) Aftalens ikrafttrædelsesdato offentliggøres af Rådets generalsekretariat i Den Europæiske Unions Tidende.
(2)

Ved Kommissionens beslutning 2005/176/EF (2) fastsættes kodeformen og koderne for anmeldelse af dyresygdomme i henhold til direktiv 82/894/EØF. Bilag X/01 til beslutningen indeholder en liste over koderne for veterinærregionerne i Tyskland
DA Den Europæiske Unions Tidende L 322/38

RÅDETS AFGØRELSE

af 1. december 2009

om fastsættelse af ansættelsesvilkårene for generalsekretæren for Rådet for Den Europæiske Union

(2009/912/EU)

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 243, og ud fra følgende betragtning:

Ansættelsesvilkårene for generalsekretæren for Rådet for Den Europæiske Union bør fastsættes —

VEDTAGET DENNE AFGØRELSE:

Artikel 1

Generalsekretæren for Rådet for Den Europæiske Union modtager en grundløn svarende til grundlønnen for en tjenestemand i Den Europæiske Union i lønklasse 16, tredje løntrin, multipliceret med 100 %. Generalsekretæren modtager de familietillæg og øvrige godtgørelser, der er fastsat i vedtægten for tjenestemænd i Den Europæiske Union (1).

Generalsekretæren for Rådet er ligeledes omfattet af en social sikringsordning med godtgørelse af udgifter svarende til den ordning, der er fastsat i tjenestemandsvedtægten, og artikel 17 i bilag VII i tjenestemandsvedtægten finder tilsvarende anvendelse på generalsekretæren.

Artikel 2

Det i artikel 1, stk. 1, omhandlede vederlag tilpasses med den justeringskoefficient, der fastsættes af Rådet i medfør af artikel 64 og 65 i vedtægten for tjenestemænd i Den Europæiske Union for tjenestemænd med tjenestested i Belgien.

Artikel 3

Generalsekretæren for Rådet for Den Europæiske Union modtager et boligtillæg, der fastsættes i overensstemmelse med artikel 4 i Rådets forordning (EØF, Euratom, EKSF) nr. 2290/77 af 18. oktober 1977 om lønningsregulativ for Revisionsrettens medlemmer (2), og er omfattet af en pensionsordning samt af en ordning med midlertidig godtgørelse i tilfælde af udtræden af tjenesten, som fastsættes på tilsvarende måde som ordningerne i den nævnte forordning.

Artikel 4

Rådets forordning (EØF, Euratom, EKSF) nr. 260/68 af 29. februar 1968 om fastlæggelse af betingelserne for og fremgangsmåden ved opkrævning af skat til De Europæiske Fællesskaber (3) finder anvendelse på generalsekretæren for Rådet for Den Europæiske Union.

Artikel 5

Hvor ikke andet fremgår af denne afgørelse, finder artikel 11 til 14 og artikel 17 i protokollen vedrørende Den Europæiske Unions privilegier og immuniteter samt alle relevante bestemmelser i vedtægten for tjenestemænd i Den Europæiske Union, med undtagelse af artikel 52, anvendelse på generalsekretæren for Rådet for Den Europæiske Union.

Artikel 6

Denne afgørelse finder anvendelse fra den 1. december 2009.

Den meddeles generalsekretæren for Rådet for Den Europæiske Union af formanden for Rådet.

Denne afgørelse offentliggøres i Den Europæiske Unions Tidende.

Udfærdiget i Bruxelles, den 1. december 2009. På Rådets vegne B. ASK Formand

(1) Forordning (EØF, Euratom, EKSF) nr. 259/68 (EFT L 56 af 4.3.1968, s. 1).

(2) EFT L 268 af 20.10.1977, s. 1.

(3) EFT L 56 af 4.3.1968, s. 8.
(3)

Perioden bør forlænges med et år for at afslutte programmet for den finansielle bistand.
DA Den Europæiske Unions Tidende L 322/35

RÅDETS AFGØRELSE

af 1. december 2009

om fastsættelse af ansættelsesvilkårene for formanden for Det Europæiske Råd

(2009/909/EU)

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 243,

under henvisning til Rådets forordning nr. 422/67/EØF, nr. 5/67/Euratom af 25. juli 1967 om lønningsregulativ for Kommissionens formand og medlemmer, for Domstolens præsident, dommer, generaladvokater og justitssekretær, for præsidenten for, medlemmerne af og justitssekretæren i Retten i Første Instans, samt for præsidenten for, medlemmerne af og justitssekretæren i Retten for EU-personalesager (1), og

ud fra følgende betragtninger:

(1) Lissabontraktaten omdanner Det Europæiske Råd til en EU-institution og opretter hvervet som formand for Det Europæiske Råd med en mandatperiode på to et halvt år med mulighed for genvalg en gang.

(2) Ansættelsesvilkårene for formanden for Det Europæiske Råd bør fastsættes —

VEDTAGET DENNE AFGØRELSE:

Artikel 1

1. De bestemmelser i Rådets forordning nr. 422/67/EØF, nr. 5/67/Euratom af 25. juli 1967, der finder anvendelse på formanden for Kommissionen, finder tilsvarende anvendelse på formanden for Det Europæiske Råd.

2. Den månedlige grundløn for formanden for Det Europæiske Råd er lig med det beløb, der fremkommer ved anvendelse af 138 % på grundlønnen for en tjenestemand ved Den Europæiske Union i lønklasse 16, tredje løntrin.

Artikel 2

Denne afgørelse meddeles formanden for Det Europæiske Råd af formanden for Rådet.

Denne afgørelse offentliggøres i Den Europæiske Unions Tidende.

Udfærdiget i Bruxelles, den 1. december 2009. På Rådets vegne B. ASK Formand

(1) EFT L 187 af 8.8.1967, s. 1.
(8)

Det er rimeligt, at Liechtenstein bidrager til de historiske udgifter. Da protokollen imidlertid blev undertegnet den 28. februar 2008, skønnes det passende, at det bør bidrage til de historiske udgifter til anlæg af C.SIS fra den 1. januar 2008. Det anses endvidere for rimeligt, at det bidrager til driftsudgifterne fra den 1. januar 2010.
»f)

etablerer forbindelser og samarbejder med organisationer og enheder samt de stater, der arbejder i regionen for at bekæmpe piratvirksomhed og væbnede røverier ud for Somalias kyster, navnlig marinestyrken »Combined Task Force 150«, der handler inden for rammerne af operation »Varig Frihed«.
DA Den Europæiske Unions Tidende L 322/36

RÅDETS AFGØRELSE

af 1. december 2009

om fastsættelse af ansættelsesvilkårene for Unionens højtstående repræsentant for udenrigsanliggender og sikkerhedspolitik

(2009/910/EU)

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 243

under henvisning til Rådets forordning nr. 422/67/EØF, nr. 5/67/Euratom af 25. juli 1967 om lønningsregulativ for Kommissionens formand og medlemmer, for Domstolens præsident, dommer, generaladvokater og justitssekretær, for præsidenten for, medlemmerne af og justitssekretæren i Retten i Første Instans, samt for præsidenten for, medlemmerne af og justitssekretæren i Retten for EU-personalesager (1), og

ud fra følgende betragtninger:

(1) Lissabontraktaten opretter hvervet som Unionens højtstående repræsentant for udenrigsanliggender og sikkerhedspolitik, der i overensstemmelse med artikel 18 i traktaten om Den Europæiske Union varetager Unionens fælles udenrigs- og sikkerhedspolitik, er formand for Rådet for Udenrigsanliggender og er en af Kommissionens næstformænd.

(2) Ansættelsesvilkårene for Unionens højtstående repræsentant for udenrigsanliggender og sikkerhedspolitik bør fastsættes —

VEDTAGET DENNE AFGØRELSE:

Artikel 1

1. De bestemmelser i Rådets forordning nr. 422/67/EØF, nr. 5/67/Euratom af 25. juli 1967, der finder anvendelse på medlemmer af Kommissionen, herunder Kommissionens næstformænd, finder tilsvarende anvendelse på Unionens højtstående repræsentant for udenrigsanliggender og sikkerhedspolitik.

2. Uanset artikel 2, stk. 1, i Rådets forordning nr. 422/67/EØF, nr. 5/67/Euratom af 25. juli 1967 er den månedlige grundløn for Unionens højtstående repræsentant for udenrigsanliggender og sikkerhedspolitik lig med det beløb, der fremkommer ved anvendelse af 130 % på grundlønnen for en tjenestemand ved Den Europæiske Union i lønklasse 16, tredje løntrin.

Artikel 2

Denne afgørelse meddeles Unionens højtstående repræsentant for udenrigsanliggender og sikkerhedspolitik af formanden for Rådet.

Denne afgørelse offentliggøres i Den Europæiske Unions Tidende.

Udfærdiget i Bruxelles, den 1. december 2009. På Rådets vegne B. ASK Formand

(1) EFT L 187 af 8.8.1967, s. 1.
(1)

Rådets vicegeneralsekretær har ved afgørelse 1999/870/EF (1) og afgørelse 2007/149/EF (2) fået bemyndigelse til i forbindelse med integrationen af Schengenreglerne i Den Europæiske Union at handle som repræsentant for visse medlemsstater med henblik på at indgå kontrakter om oprettelse og drift af kommunikationsinfrastrukturen i Schengensammenhæng (»Sisnet«), samt til at forvalte sådanne kontrakter indtil overgangen til en kommunikationsinfrastruktur finansieret af Det Europæiske Fællesskab.
(5)

Rådet skal efter fælles overenskomst med den valgte formand for Kommissionen vedtage listen over de øvrige personer, som Rådet foreslår udnævnt til medlemmer af Kommissionen for perioden indtil den 31. oktober 2014.
(1)

I direktiv 90/429/EØF fastlægges de dyresundhedsmæssige betingelser i forbindelse med handel inden for Fællesskabet med ornesæd og indførsel heraf fra tredjelande. Det fastsættes, at medlemsstaterne kun kan tillade indførsel af ornesæd fra de tredjelande, som er opført på en liste, der skal udfærdiges efter den i direktivet fastsatte fremgangsmåde. Direktiv 90/429/EØF indeholder også bestemmelser om, at der efter samme fremgangsmåde skal opstilles en liste over ornestationer, hvorfra medlemsstaterne kan tillade indførsel af sæd med oprindelse i disse tredjelande.
(8)

Bekendtgørelse nr. 2006-60 af 19. januar 2006 om ajourføring og tilpasning af den økonomiske og finansielle lovgivning for Mayotte, Ny Kaledonien, Fransk Polynesien og Wallis og Futuna, dekret nr. 2006-736 af 26. juni 2006 om bekæmpelse af hvidvaskning af penge og ændring af loven om monetære og finansielle forhold og lov nr. 2004-130 af 11. februar 2004 om ændring af vedtægten for visse juridiske erhverv sikrer, at Saint-Pierre og Miquelon, Mayotte, Ny Kaledonien, Fransk Polynesien og Wallis og Futuna har et system til forebyggelse af hvidvaskning af penge, der svarer til det, som er indført i Frankrig, for så vidt angår pengeoverførsler.
Adgangskort udstedes til alle andre ansatte, der skal have adgang til Kommissionens bygninger for at kunne opfylde deres kontraktmæssige forpligtelser inden for Kommissionen. Adgangskort til personale, der er ansat på tidsbegrænsede kontrakter, gælder ikke efter disse kontrakters udløb, medmindre Kommissionens Direktorat for Sikkerhed har givet tilladelse hertil.

Adgangskort udstedes tillige til kontrahenters personale, hvis de har behov for at få adgang til Kommissionens bygninger for at opfylde deres kontraktmæssige forpligtelser. Disse adgangskort udstedes til kontrahentens personale med en udløbsdato svarende til udløbsdatoen for kontrakten med Kommissionen, hvis den pågældende person har et id-kort, der er gyldigt indtil datoen for kontraktens udløb. Er denne betingelse ikke opfyldt, udstedes adgangskortet med en udløbsdato svarende til id-kortets udløbsdato.

Hvis et medlem af Europa-Parlamentet vil ind i en af Kommissionens bygninger, kan vedkommende få adgang ved at fremvise det tjenestekort, Europa-Parlamentet har udstedt til den pågældende, til den tjenestegørende sikkerhedsvagt uden at skulle gennemgå den ekstra sikkerhedskontrol, der kræves for besøgende udefra.«
(3)

Rådet nåede den 17. november 2009 til enighed om, at i mangel af mærkbare fremskridt på de områder, der er fastlagt i Rådets konklusioner af 13. oktober 2008, bør de restriktive foranstaltninger, der er fastsat ved fælles holdning 2006/276/FUSP, forlænges indtil oktober 2010, idet suspensionen af de rejserestriktioner, der er rettet mod visse ledende personer i Belarus, med undtagelse af dem, der er impliceret i sagerne om de forsvundne personer fra 1999-2000, og formanden for den centrale valgkommission, ligeledes bør forlænges indtil oktober 2010. Ved udgangen af nævnte periode vil Rådet foretage en gennemgang af de restriktive foranstaltninger på baggrund af situationen i Belarus. Rådet kan beslutte igen at anvende eller ophæve rejserestriktionerne til enhver tid i lyset af de belarussiske myndigheders handlinger på demokrati- og menneskerettighedsområdet.
(5)

Kommissionen bør, når Danmark har meddelt den, at landet agter at indgå en international aftale, vurdere overensstemmelsen mellem den pågældende aftale og forordning (EF) nr. 44/2001, herunder fællesskabslovgivning, der berører nævnte forordning, og fastsætte eventuelle nødvendige ordninger. Da målet er at nå frem til en ensartet anvendelse af forordning (EF) nr. 44/2001 i alle medlemsstater og i Danmark, bør Kommissionen sikre, at Danmark ikke indgår en specifik international aftale, hvis dette kunne berøre de betingelser, på hvilke Fællesskabet selv ville tiltræde den pågældende aftale, eller eventuelt ville bemyndige medlemsstaterne til at tiltræde den i Fællesskabets interesse. Hvis Fællesskabet allerede er part i den pågældende aftale, eller hvis Fællesskabet har bemyndiget medlemsstaterne til at blive parter i den i Fællesskabets interesse, bør Kommissionen foretage en mere begrænset vurdering for at kontrollere, at Danmark påtænker at tiltræde den internationale aftale på samme vilkår som Fællesskabet eller eventuelt medlemsstaterne med Fællesskabets bemyndigelse.
DA Den Europæiske Unions Tidende L 328/39

RÅDETS AFGØRELSE

af 30. november 2009

om indgåelse af aftalen mellem Det Europæiske Fællesskab og Republikken Aserbajdsjans regering om visse aspekter af lufttrafik

(2009/947/EF)

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab, særlig artikel 80, stk. 2, sammenholdt med artikel 300, stk. 2, første afsnit, første punktum, og artikel 300, stk. 3, første afsnit,

under henvisning til forslag fra Kommissionen,

under henvisning til udtalelse fra Europa-Parlamentet (1), og

ud fra følgende betragtninger:

(1) Rådet bemyndigede den 5. juni 2003 Kommissionen til at indlede forhandlinger med tredjelande om en fællesskabsaftale, som skulle træde i stedet for visse bestemmelser i eksisterende bilaterale aftaler.

(2) Kommissionen har på Fællesskabets vegne forhandlet sig frem til en aftale mellem Det Europæiske Fællesskab og Republikken Aserbajdsjans regering om visse aspekter af lufttrafik (2) (»aftalen«) i overensstemmelse med mekanismerne og direktiverne i bilaget til Rådets afgørelse om bemyndigelse af Kommissionen til at indlede forhandlinger med tredjelande om en fællesskabsaftale, som skulle træde i stedet for visse bestemmelser i eksisterende bilaterale aftaler.

(3) Aftalen blev i overensstemmelse med Rådets afgørelse 2009/741/EF (3) undertegnet på Fællesskabets vegne den 7. juli 2009 med forbehold af senere indgåelse.

(4) Aftalen bør godkendes —

TRUFFET FØLGENDE AFGØRELSE:

Artikel 1

Aftalen mellem Det Europæiske Fællesskab og Republikken Aserbajdsjans regering om visse aspekter af lufttrafik godkendes herved på Fællesskabets vegne.

Artikel 2

Formanden for Rådet bemyndiges hermed til at udpege den eller de personer, der er beføjet til at foranstalte den notifikation, der er omhandlet i aftalens artikel 8, stk. 1.

Udfærdiget i Bruxelles, den 30. november 2009. På Rådets vegne B. ASK Formand

(1) Udtalelse af 25.10.2005 (EUT C 272 E af 9.11.2006, s. 56).

(2) EUT L 265 af 9.10.2009, s. 25.

(3) EUT L 265 af 9.10.2009, s. 24.
(1)

Den 1. december 2009 er Catherine ASHTON blevet udnævnt til Unionens højtstående repræsentant for udenrigsanliggender og sikkerhedspolitik for perioden fra den 1. december 2009 indtil afslutningen af den nuværende tjenesteperiode for Kommissionen.